বিগ বস মারাঠি ৫

বিগ বস মারাঠি ৫ ভারতীয় আপাতবাস্তব টেলিভিশন অনুষ্ঠান বিগ বসের মারাঠি সংস্করণের পঞ্চম মৌসুম ছিল। এন্ডেমল শাইন ভারত দ্বারা প্রযোজিত এই মৌসুমটি ২০২৪ সালের ২৮শে জুলাই তারিখে উদ্বোধনী অনুষ্ঠানের মাধ্যমে শুরু হয়েছিল, যা ৭০ দিনের যাত্রা শেষে ২০২৪ সালের ৬ই অক্টোবর তারিখে ফাইনালের মাধ্যমে সম্পন্ন হয়েছে। পূর্ববর্তী মৌসুমের মতো এই মৌসুমটিও ভারতীয় টেলিভিশন চ্যানেল কালার্স মারাঠির পাশাপাশি ডিজিটাল মাধ্যম জিওসিনেমায় সম্প্রচারিত হয়েছে। ভারতীয় অভিনেতা রিতেশ দেশমুখ এই মৌসুমে প্রথমবারের মতো উপস্থাপনা করেছেন।

১৭ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় সামাজিক মাধ্যম ব্যক্তিত্ব সুরজ চবন জয়লাভ করেছেন, অন্যদিকে অভিজিৎ সাওয়ান্ত প্রথম রানার-আপ হয়েছেন। এছাড়াও নিকি তাম্বোলি, ধনঞ্জয় পাওয়ার এবং অঙ্কিতা প্রভু-ওয়ালাওয়ালকর ফাইনালে পৌঁছেছিলেন।

বিন্যাস
বিগ বস মারাঠি মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান বিগ ব্রাদারের আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।

এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।

বাসিন্দা
 স্থান  বাসিন্দা  পেশা      অবস্থা  ১  সুরজ চবন  সামাজিক মাধ্যম ব্যক্তিত্ব  দিন ১  দিন ৭০   ২  অভিজিৎ সাওয়ান্ত  সঙ্গীতশিল্পী  দিন ১  দিন ৭০   ৩  নিকি তাম্বোলি  অভিনেত্রী  দিন ১  দিন ৭০   ৪  ধনঞ্জয় পাওয়ার  কন্টেন্ট নির্মাতা ও ব্যবসায়ী  দিন ১  দিন ৭০   ৫  অঙ্কিতা প্রভু-ওয়ালাওয়ালকর  কন্টেন্ট নির্মাতা  দিন ১  দিন ৭০   ৬  জাহ্নবী কিলেকর  অভিনেত্রী  দিন ১  দিন ৭০   ৭  বর্ষা উসগাওঁকর  অভিনেত্রী  দিন ১  দিন ৬৭   ৮  পন্ধরিনাথ কাম্বলি  কৌতুকাভিনেতা  দিন ১  দিন ৬৩   ৯  আরবাজ প্যাটেল  টেলিভিশন অনুষ্ঠানের প্রতিযোগী  দিন ১  দিন ৫৬   ১০  সংগ্রাম চৌগুলে  বডিবিল্ডার  দিন ৪৩  দিন ৫৫   ১১  বৈভব চবন  অভিনেতা  দিন ১  দিন ৪৯   ১২  আর্য যাধাও  র‍্যাপার  দিন ১  দিন ৪৮   ১৩  ঘনশ্যাম দরভদে  রাজনৈতিক ভাষ্যকার  দিন ১  দিন ৪২   ১৪  ইরিনা রুদাকোভা  মডেল  দিন ১  দিন ২৮   ১৫  যোগিতা চবন  অভিনেত্রী  দিন ১  দিন ২১   ১৬  নিখিল দাম্বলে  অভিনেতা  দিন ১  দিন ২১   ১৭  পুরুষোত্তম দাদা পাতিল  কীর্তঙ্কার  দিন ১  দিন ৭  

তথ্যসূত্র

বহিঃসংযোগ


বিষয়শ্রেণী:বিগ বস মারাঠির মৌসুম
বিষয়শ্রেণী:২০২৪-এ ভারতীয় টেলিভিশন মৌসুম
বিষয়শ্রেণী:কালার্স মারাঠির মৌলিক অনুষ্ঠান